钦定古今图书集成/明伦汇编/闺媛典/第161卷 > 彭中夫妻刘氏
## 钦定古今图书集成/明伦汇编/闺媛典/第161卷 > 彭中夫妻刘氏

按《安福县志》：刘氏，侍御刘阳季女。年十九，适太守彭
白溪子中。夫慈孝俭勤，若出民族，事姑及王姑甚谨。
生一子，甫离襁褓中，夫病没，氏年二十六，方娠，誓欲
身殉。姑止之曰：“若死，腹中儿亦死，盍抚孤以慰而夫。”
刘乃起襄大事。及免身，遂截发丸熊，课二子俱成立。
郡县表其门。年七十卒。